b'\n_START_ARTICLE_\nSuvremene metode umjetni\xc4\x8dke obrade metala\n_START_PARAGRAPH_\nSuvremene  metode  umjetni\xc4\x8dke obrade  metala  prije  svega su  postupci koji su izvorno razvijeni za kori\xc5\xa1tenje u  industrijske  svrhe,poput galvanoplastike , anodi\xc4\x8dke oksidacije te fotonagrizanja. Danas  oni odre\xc4\x91enu ulogu imaju  ponajprije u zemljama  sa  visokorazvijenom umjetni\xc4\x8dkom obradom  metala,prije  svega  se tu  misli  na SAD,Australiju,Japan,Veliku Britaniju,Italiju, te  Njema\xc4\x8dku._NEWLINE_U ove  postupke  mo\xc5\xbeemo ubrojiti i oblikovanje  presavijanjem razvijeno  po\xc4\x8detkom osamdesetih  godina  20. stolje\xc4\x87a._NEWLINE_Na kraju nadodajmo u  ove  postupke i  mokume  gane  tehniku,tehniku nastalu jo\xc5\xa1 krajem  17.  stolje\xc4\x87a u  Japanu,no izuzetno  popularnu kod  suvremenih umjetnika koji rade u metalu._NEWLINE_Tehnike tkanja i  pletenja u  metalu tako\xc4\x91er  mo\xc5\xbeemo smatrati  suvremenim  dodatkom  umjetni\xc4\x8dkoj obradi  metala._NEWLINE_U ove se tehnike  mo\xc5\xbee  ubrojiti i metalna  glina,osmi\xc5\xa1ljena oko 1990._NEWLINE_Svakako treba  spomenuti i tehnologije  koje  se  tek razvijaju kao  \xc5\xa1to je trodimenzionalni ispis, te laser sintering - tehnologija odnosno selektivno lasersko topljenje,tehnike \xc4\x8dija \xc4\x87e uloga  sigurno biti sve  zna\xc4\x8dajnija.\n_START_SECTION_\nPovijest\n_START_PARAGRAPH_\nNajstariji od  ovih  postupaka  je  svakako galvanoplastika,koja  je razvijena  jo\xc5\xa1 u  19.  stolje\xc4\x87u(1838.).Najva\xc5\xbeniji suvremeni  autor koji radi u  ovoj tehnici  svakako je  amerikanac Stanley Lechtzin,kao i  njegova  zemljakinja June  Schwarz(1924. - 2016.).Danas  ovu  tehniku koristi jedan od najzna\xc4\x8dajnijih ameri\xc4\x8dkih  suvremenih umjetnika koji rade u staklu, Michael Glancy._NEWLINE_Fotonagrizanje,koje  je iako izna\xc4\x91eno u  19.stolje\xc4\x87u  primjenu u  umjetni\xc4\x8dkoj obradi metala zapo\xc4\x8delo negdje  pedesetih i  \xc5\xa1ezdesetih  godina   20. stolje\xc4\x87a -  spomenimo da  su ovu tehniku koristili nijemac Reinhold Reiling(1922. - 1983.) i amerikanka Eleanor  Moty. _NEWLINE_Anodi\xc4\x8dka oksidacija  je  u umjetni\xc4\x8dkoj obradi metala  prvo  primijenjena negdje   krajem  \xc5\xa1ezdesetih  godina   pro\xc5\xa1log  stolje\xc4\x87a.Njen najzna\xc4\x8dajniji  predstavnik je  amerikanac David LaPlantz,no me\xc4\x91u  prvima  su je koristili nizozemci Emmy Van Leersum(1930. - 1984.) i Gijs Bakker. Prije  svega  je kori\xc5\xa1tena na  aluminiju no od sredine \xc5\xa1ezdesetih godina 20. stolje\xc4\x87a po\xc4\x8dinje se koristiti i na titaniju, te  niobiju i tantalu.Mo\xc5\xbee se izvoditi i na  nehr\xc4\x91aju\xc4\x87em  \xc4\x8deliku,no zasada nije bilo zna\xc4\x8dajnijih poku\xc5\xa1aja  primjene ovih  procesa u umjetni\xc4\x8dke svrhe._NEWLINE_Tekstilne  tehnike rada u  metalu  prije  svega su  promovirale amerikanke Arline Fisch i Mary Lee Hu._NEWLINE_Mokume gane tehnika  prvo je  promovirana  od  strane   amerikanca  Gene Pijanowskog i njegove  supruge  Hiroko Sato Pijanowsky jo\xc5\xa1  \xc5\xa1ezdesetih  godina  pro\xc5\xa1log  stolje\xc4\x87a.No treba  istaknuti da su  predmeti u ovoj tehnici ra\xc4\x91eni ve\xc4\x87 u 19. stolje\xc4\x87u(ameri\xc4\x8dka  tvrtka Tiffany),te da je H.Wilson u svojoj knjizi Silverwork and Jewellery  opisao tehniku (izdanje iz 1931.).Danas su najzna\xc4\x8dajniji umjetnici koji rade  tim  postupkom svakako Steve Midgett i James Binnion._NEWLINE_Najnoviji je   dodatak ovom  spektru oblikovanje  presavijanjem koje je  po\xc4\x8detkom  osamdesetih  godina  pro\xc5\xa1log  stolje\xc4\x87a  osmislio  Charles Lewton Brain. Danas  ova  tehnika i dalje  privla\xc4\x8di sve  ve\xc4\x87i  broj osoba tako da od 2012. postoji i  me\xc4\x91unarodni  natje\xc4\x8daj  posve\xc4\x87en  promociji ove  tehnike._NEWLINE_Trodimenzionalni ispis se u komercijalnoj proizvodnji nakita  koristi negdje od 2005. godine,prije  svega  za  izradu  vo\xc5\xa1tanih  modela za  lijevanje.Lasersko sinteriranje zlata i drugih metala kao  tehnika  koristi se  tek nekoliko godina.Obje  ove tehnike( kod nas!) tek  \xc4\x8dekaju ve\xc4\x87u  primjenu u  umjetni\xc4\x8dkom oblikovanju metala( u svijetu se ve\xc4\x87 nekoliko godina i komercijalno koriste).\n_START_SECTION_\nSituacija u Hrvatskoj\n_START_PARAGRAPH_\nKod nas ove tehnike   nisu imale zna\xc4\x8dajnijih predstavnika,osim Vere Dajht-Kralj ,kiparice  koja  je  radila nakit u emajliranom elektroformiranom bakru.Spomenuti se  mogu i Rea Boschi Gogolja koja je radila  nakit od  pletene \xc5\xbeice,te  Stjepan Balja,zlatar koji je  kod nas prvi izlagao  nakit od titanija ( no 52  godine   nakon prve uporabe titanija  za   nakit u  svijetu).\n_START_SECTION_\nDodatna literatura\n_START_PARAGRAPH_\nUntracht,O.  Jewelry  Concepts and  Technology,New York 1982._NEWLINE_Lewton-Brain, Charles (2008). Foldforming. Hong Kong: Btrynmorgen Press. ISBN 978-1-929565-26-9._NEWLINE_Midgett, Steve (2000). Mokume Gane A comprehensive study. Earthshine press. ISBN 0-9651650-7-8._NEWLINE_LaPlantz,David Artists Anodizing Aluminum: The Sulfuric Acid Process,Bayside 1988._NEWLINE_Stiles,C. Anodized!: Brilliant Colors & Bold Designs for Aluminum Jewelry ,New York 2010._NEWLINE_Fisch,Arline Textile Techniques in Metal ,New York 1975._NEWLINE_Devos,M.A. Introduction to Precious Metal Clay ;Fort Lauderdale 2003._NEWLINE_Hoskins,S. 3D Printing for Artists, Designers and Makers,London 2018.'